Só lyk die beurtkragvooruitsigFoto bloot ter illustrasie. (Foto: Megan Swart/Maroela Media) Eskom sal vandeesweek verskeie beurtkragfases instel en dit daagliks tot verdere kennisgewing laat geld. Die kragvoorsiener het Dinsdagmiddag aangekondig dat fase 3-beurtrkag vandag tot 16:00 van krag sal wees, waarna fase 4 tot 16:00 Woensdag ingestel word. Van Woensdag om 16:00 sal fase 5-beurtkrag tot Donderdag om 05:00 van krag wees, waarna daar weer oorgeskakel word na fase 4 tot en met 16:00. “Hierdie beurtkragskedule sal tot verdere kennisgewing geld en enige veranderinge sal gekommunikeer word,” lui Eskom se verklaring. ŉ Opwekkingseenheid elk by die Duvha-, Lethabo-, Majuba- en Tutuka-kragstasie het in die afgelope 24-uur onklaar geraak, terwyl ŉ opwekkingseenheid elk by die Camden-, Kriel-, Matla- en Matimba-kragstasie intussen weer in diens geneem is. “Die vertragings in die terugkeer van ŉ eenheid elk by die Arnot-, Camden-, Duvha- en Kendal-kragstasie dra by tot die huidige kapasiteitsbeperkings,” sê die kragvoorsiener. Altesaam 4 174 MW is tans nie beskikbaar nie weens beplande instandhouding, terwyl ŉ reuse- 19 031 MW weens onbeplande onderbrekings nie beskikbaar is nie. Só lyk vandeesweek se beurtkragskedule: